text: 106. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Σ. 2834 της 24 Ιουλ./9 Αυγ. 1975 (ΦΕΚ Β΄ 854) Περί Οργανώσεως Γραφείων Πολιτικής Σχεδιάσεως Εκτάκτου Ανάγκης εις Οργανισμούς αρμοδιότητος Υπουργείου Γεωργίας. Έχοντες υπ’ όψει: α)Τας διατάξεις του Ν.Δ. 17/1974 άρθρ. 12 «περί Πολιτικής Σχεδιάσεως Εκτάκτου Ανάγκης». β)Τας διατάξεις του Ν.Δ. 107/1973 άρθρ. 12, παρ. 1 «περί χορηγήσεως αναστολής κατατάξεως εις εφέδρους εν επιστρατεύσει». γ)Τα υπ’ αριθ. 1/26 Μαΐου 1972 και 1/24 Φεβρ. 1975 Πρακτικά του Συμβουλίου Αναστολών Κατατάξεως. δ)Την από 25ης Απρ. 1975 πρότασιν του Υπουργείου Γεωργίας, αποφασίζομεν: Σελ. 32,04(γ) Τεύχος 766-Σελ. 4 1.Συνιστώμεν Γραφεία Πολιτικής Σχεδιάσεως Εκτάκτου Ανάγκης (ΠΣΕΑ) εις τους κάτωθι Οργανισμούς και Επιχειρήσεις αρμοδιότητος Υπουργείου Γεωργίας περιληφθέντας εις τους Πίνακας Α΄ Κατηγορίας υπό του Συμβουλίου Αναστολών Κατατάξεως. α)Αγροτικήν Τράπεζαν της Ελλάδος-Αθήναι. β)Οργανισμόν Βάμβακος-Αθήναι. γ)Εργοστάσια της Ελληνικής Βιομηχανίας Ζακχάρεως Λαρίσης, Σερρών, Πλατέως και Τοξοτών Ξάνθης. δ)Βιομηχανίαν Αζωτούχων Λιπασμάτων-Πτολεμαΐς. ε)Βιομηχανίαν Φωσφορικών Λιπασμάτων-Ν.Καρβάλη Καβάλας. ζ)Χημικάς Βιομηχανίας Βορείου Ελλάδος-Διαβατά Θεσσαλονίκης και η)Ανώνυμον Ελληνικήν Εταιρείαν Χημικών Προϊόντων και Λιπασμάτων-Δραπετσώνα Αττικής. 2.Τα συνιστώμενα Γραφεία ΠΣΕΑ των ανωτέρω Οργανισμών υποχρεούνται εις τον χειρισμόν θεμάτων Πολιτικής Σχεδιάσεως Εκτάκτου Ανάγκης επί τη βάσει των αποφάσεων και οδηγιών του εποπτεύοντος Υπουργείου Γεωργίας, ίνα καταστή δυνατή η αποτελεσματική συμβολή των εις την αντιμετώπισιν Εκτάκτων Αναγκών εν ειρήνη και εν πολέμω. 3.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 